MEGÁLLAPODÁS
amely létrejött egyrészről 
FitMed System Ipari, Kereskedelmi és Szolgáltató Korlátolt Felelősségű Társaság, (székhelye: 5435 Martfű, Tompa Mihály utca 7, cégjegyzékszáma: 16-09-009128 – képviseli: Bagi Erika ügyvezető), mint tulajdonos (továbbiakban: Tulajdonos), másrészről
Martfű Város Önkormányzata (székhelye: 5435 Matrfű, Szent István tér 1 – képviseli: dr. Papp Antal polgármester), mint kedvezményezett (továbbiakban: Kedvezményezett) között 
az alulírott napon és helyen, az alábbi feltételekkel:

1.
Tulajdonos tulajdonát képezi a jelen megállapodás 1. számú mellékletében részletesen körülírt 8 darab kültéri sporteszköz. Tulajdonos a sporteszközök forgalmi értékét 3.000.000,- Ft összegben állapítja meg. 

2.
Kedvezményezett kizárólagos tulajdonában és fenntartása alatt áll a Martfű 810/13 helyrajzi számon nyilvántartott közterület.
3.
Felek jelen okirat aláírásával megállapodnak arról, hogy Tulajonos az 1. pontban meghatározott sporteszközöket ellenérték nélkül Kedvezményezett használatába adja azzal, hogy Kedvezményezett azokat kizárólag a jelen megállapodás 2. pontjában megjelölt ingatlanon kültéri sportpark kialakítása céljára jogosult használni.
4.
Felek megállapodnak, hogy jelen megállapodás az 1. pontban megjelölt sporteszközök tulajdonjogát nem érinti, azok változatlanul Tulajdonos kizárólagos tulajdonát képezik.
5
Felek megállapodnak, hogy az 1. pontban megjelölt ingatlanon kialakításra kerülő sportpark helyszínének előkészítését, valamint a sportszközök telepítését Kedvezményezett saját költségén köteles elvégezni.

6.
Tulajdonos kijelenti, hogy az 1. számú mellékletben megjelölt sporteszközöket a telepítés helyszínének kialakítását követően, Kedvezményezett által megjelölt időpontban – Kedvezményezett költségén – a telepítés helyszínére leszállítja. 

7.
Kedvezményezett vállalja, hogy a sportpark helyszínének kialakítását és a sporteszközök telepítését legkésőbb 2017. augusztus 31. napjáig befejezi.

8.
Felek megállapodnak, hogy Kedvezményezett haladéktalanul köteles Tulajdonost értesíteni, amennyiben tudomására jut, hogy a sporteszközök biztonságos, rendeltetésszerű használata bármely okból kifolyólag – pl. a sporteszközön keletkezett állagsérelem miatt – nem biztosított. 

9.
Tulajdonos jelen okirat aláírásával kötelezettséget vállal arra, hogy 

-
a kialakításra kerülő sportpark leendő helyszínén a sporteszközök ideális telepítési helyét kijelöli, 

-
a sporteszközök telepítési helyének megfelelő, előírásszerű előkészítését a telepítést megelőzően ellenőrzi, 

-
legkésőbb a telepítés helyszínének kialakítását követően Kedvezményezett rendelkezésére bocsátja a sporteszközök összeszerelési, telepítési leírását. 

-
a sporteszközök telepítési helyeinek előkészítése, valamint a sporteszközök telepítése során Kedvezményezettel folyamatosan együttműködik, rendelkezésére áll, és a szükséges szakmai iránymutatást megadja annak érdekében, hogy a sporteszközök az előírásoknak megfelelő, biztonságos, rendeltetésszerű használatra alkalmas módon kerüljenek telepítésre.

-
a sporteszközök rendeltetészerű használatára vonatkozó tájékoztatót legkésőbb az 7. pontban megjelölt időpontig Kedvezményezett részére átadja, egyúttal a tájékoztatót a kialakított sportpark területén a sporteszközök használói számára is jól látható helyen hozzáférhetővé teszi.
10.
Felek megállapodnak, hogy a sporteszközöket Kedvezményezett üzemelteti, és biztosítja azok biztonságos, rendeltetésszerű használatra alkalmas állapotának folyamatos fenntartását. 

Kedvezményezett jelzése alapján Tulajdonos köteles haladéktalanul megvizsgálni a sporteszközöket abból a szempontból, hogy azok biztonságos, rendeltetsszerű használatra alkalmas állapotban vannak-e, és szükség esetén a meghibásodott alkatrészek, eszközök pótlása iránt intézkedik.

Felek megállapodnak arról, hogy amennyiben az állagsérelem olyan mértékű, hogy Felek egyező véleménye szerint a sporteszköz hibáinak kijavítása nem végezhető el gazdaságosan, úgy Tulajdonos a sporteszközt Kedvezményezett költségén a sportpark területéről elszállíttatja. Felek megállapodnak, hogy ebben az esetben Tulajdonos a sporteszköz pótlása iránt intézkedni nem köteles.
11.
Kedvezményezett kötelezi magát arra, hogy vagyonbiztosítását legkésőbb az 7. pontban megjelölt időpontig kiterjeszti a kialakítandó sportpark területén elhelyezésre kerülő sporteszközök sérelmére megvalósuló lopásból és rongálásból, valamint a sporteszközök használatával összefüggő személyi sérülésekből eredő károk felelősségbiztosítás alapján történő megtérítésére. A biztosító kártérítésének összegét Kedvezményezett a számlájára érkezést követő 8 napon belül Tulajdonos számlájára köteles átutalni.
12.
Kedvezményezett kijelenti, hogy a nem előírásszerű helyszín-előkészítésből, és telepítésből eredő élet-, személy-, és vagyonsérelemmel összefüggésben bekövetkező károk megtérítésére felelősségbiztosítása kiterjed. 

13.
Tulajdonos, mint a sporteszközök gyártója a polgári jog hibás teljesítésre vonatkozó szabályai szerint felel a sporteszközök gyártása során a nem megfelelő anyag és technológia felhasználására visszavezethető élet-, személy-, és vagyonsérelem kapcsán bekövetkező károk megtérítéséért.

14.
Felek jelen megállapodásukat határozatlan időre kötik. 

15.
Felek megállapodnak, hogy jelen megállapodástól egyoldalú írásbeli jognyilatkozattal mindkét fél indokolás nélkül elállhat. Egyoldalúan gyakorolt elállás esetén a sporteszközöket az arra alkalmas időpontban, de legkésőbb 15 napon belül Tulajdonos jogosult, illetve köteles Kedvezményezett költségén elszállíttatni.

16.
Felek megállapodnak arról, hogy a jelen megállapodás 15. pontjában meghatározott egyoldalú elállás jogát Tulajdonos 2 évig nem gyakorolhatja.

17.
Felek a jelen megállapodásukban nem szabályozott kérdésekben a polgári jog általános szabályai szerint kötelesek eljárni.
Felek képviselői jelen megállapodást annak elolvasása, és tartalmának közös értelmezése után – Kedvezményezett képviselője Martfű Város Önkormányzatának Képviselő-testülete __/2017. (__.__) önkormányzati határozata felhatalmazása alapján –, mint akaratukkal mindenben megegyezőt írták alá.

Martfű, 2017. _______ __.

